חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010) (תיקון מס' 14), התשע"ו-2015
הצעת חוק ממשלתית, הכנסת ה-20
פורסם: ספר החוקים, חוברת 2508, עמ' 30, 2015-11-09T00:00:00+02:00
התיקון לחוק זה כולל את הוראות פרק ב' (סעיף 2) שפוצל מהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015, ועניינו הוראות שונות לגבי אופן הניהול של התקציב הדו-שנתי. מדובר בתיקון שנעשה בחקיקה מאז השנים 2009-2010 – בו הוחלט לראשונה על מעבר מתקציב חד-שנתי לתקציב דו-שנתי. במסגרת התיקון נקבעו הוראות התאמה שונות המתחייבות ממעבר לתקציב דו-שנתי. כך, נקבע למשל ביחס לסעיף תקציב, תחום פעולה ותכנית בחוק התקציב הדו-שנתי, כי הסכום והמספר שבכל אחד מהם יתייחס בנפרד לשנת הכספים 2015 ובנפרד לשנת הכספים 2016. בנוסף, נקבע תיקון שנועד ליצור וודאות ולעודד שקיפות ביחס להחלטות הממשלה, ושלפיו הממונה על התקציבים במשרד האוצר יגיש לוועדת הכספים דיווח לעניין שאלת קביעתו של תקציב המדינה כתקציב דו-שנתי לא יאוחר מיום כ"ג בניסן התשע"ו (1 במאי 2016).